ཉིན་འགའི་སྔོན་ལ།༼སེམས་ཀྱི་མཆོད་དབྱངས།༽ཁ་བྱང་ཅན་གྱི་གླུ་གཞས་ཤིག་ལ་ཉན།གཞས་ལེན་མཁན་ཤེར་བསྟན་དང་།ཀླུ་མོ་མཚོ།ལྷ་སྐྱིད།བློ་གསལ་བཅས་རེད་ལ།གཞས་དེར་ཐེངས་ཁ་ཤས་ལ་ཉན་བཞིན་གཞས་དེའི་ཚིགས་རྐང་རེ་རེའི་བྲོ་བ་དེ་གཞན་དང་བསྡུར་སར་མི་འགྲོ་བའི་ཚད་རེད།སེམས་ཀྱི་གཏིང་ནས་ཕ་ས་ཕ་ཡུལ་ཟེར་བ་ཅི་ཞིག་ཡིན་པ་རྙེད་ཡོང་ལ།རང་ཉིད་ཕ་ས་ཕ་ཡུལ་དེའི་ཅི་ཞིག་ཡིན་པ་དང་།ཇི་ལྟར་ཕ་ས་ཕ་ཡུལ་དང་འབྲེལ་ནས་ཡོད་པ།ཕ་ས་ཕ་ཡུལ་དང་ཁ་བྲལ་ཏེ་ལོ་ངོ་ཉི་ཤུ་སུམ་བཅུ་སོང་ནའང་།ད་དུང་དྲན་ཞིང་དུངས་དགོས་པ་ཅི་ཞིག་གིས་རེད།བརྗོད་དཀའ་ཞིང་སྟོན་མི་ཐུབ་པའི་སེམས་ཀྱི་གསང་བ་ཞིག་གཞས་ཚིག་འདིའི་བརྗོད་སྙིང་དུ་བཟུང་འདུག